《读诗》
清代·周馨桂

苏李接风骚，继作代有人。伊余无他好，嗜此如饮醇。

溯源风骚前，步趋汉魏尘。于晋得彭泽，徐庾非同伦。

于唐李杜韩，瓣香谨为焚。诗本六经一，于道讵非尊。

世人誇淫靡，我情非所存。俯仰今古同，徒此挹清芬。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。